সার্ভাইভার সিরিজ (২০১৫)

সার্ভাইভার সিরিজ একটি পেশাদার কুস্তি প্রতি-দর্শনে-পরিশোধ (পিপিভি) এবং ডাব্লিউডাব্লিউই নেটওয়ার্কের অনুষ্ঠান ছিল, যা ওয়ার্ল্ড রেসলিং এন্টারটেইনমেন্ট (ডাব্লিউডাব্লিউই) তাদের ব্র্যান্ড র এবং স্ম্যাকডাউনের জন্য প্রযোজনা করেছে, যা সার্ভাইভার সিরিজ কালানুক্রমিকের অধীনে প্রচারিত ঊনত্রিংশ অনুষ্ঠান ছিল। এই অনুষ্ঠানটি ২০১৫ সালের ২২শে নভেম্বর তারিখে মার্কিন যুক্তরাষ্ট্রের জর্জিয়ার আটলান্টার ফিলিপস এরিনায় অনুষ্ঠিত হয়েছে; যা ২০১২ সালের হেল ইন এ সেলের পর এই মাঠে ডাব্লিউডাব্লিউইর প্রথম অনুষ্ঠান ছিল।

প্রাক-প্রদর্শনে একটিসহ মূল অনুষ্ঠান মিলিয়ে সর্বমোট নয়টি ম্যাচ এই অনুষ্ঠানে অনুষ্ঠিত হয়েছে। এই অনুষ্ঠানের সর্বশেষ ম্যাচে দ্য উসোস, দ্য লুচা ড্রাগনস ও রাইব্যাক সার্ভাইভার সিরিজ ম্যাচে কিং ব্যারেট, শেইমাস ও দ্য নিউ ডেকে পরাজিত করেছে। অন্যান্য শীর্ষস্থানীয় ম্যাচে, রোমান রেইন্স ডাব্লিউডাব্লিউই চ্যাম্পিয়নশিপের জন্য আয়োজিত একক ম্যাচে ডিন অ্যামব্রোজকে (তবে ম্যাচের পরপরই শেইমাস তার মানি ইন দ্য ব্যাংক চুক্তি ব্যবহার করে চ্যাম্পিয়নশিপটি জয়লাভ করেছে) এবং ডাব্লিউডাব্লিউই ডিভাস চ্যাম্পিয়নশিপ ম্যাচে শার্লট পেইজকে পিনফলের মাধ্যমে পরাজিত করেছে।

কাহিনী
এই অনুষ্ঠানে পূর্ব নির্ধারিত কাহিনীর ধারাবাহিকতায় অনুষ্ঠিত ম্যাচগুলো অন্তর্ভুক্ত ছিল, যেখানে কুস্তিগিরগণ পূর্ব নির্ধারিত কাহিনী অনুযায়ী অনুষ্ঠানগুলোতে নায়ক, খলনায়ক অথবা পার্থক্যহীন চরিত্র ধারণ করেছেন যা এক বা একাধিক ম্যাচে উত্তেজনা সৃষ্টি করেছে। এই ম্যাচগুলোর ফলাফল র এবং স্ম্যাকডাউন ব্র্যান্ডে নিযুক্ত ডাব্লিউডাব্লিউইর লেখকদের দ্বারা পূর্বনির্ধারিত ছিল, যার ধারাবাহিক কাহিনী ডাব্লিউডাব্লিউইর সাপ্তাহিক টেলিভিশন অনুষ্ঠান র এবং স্ম্যাকডাউনে প্রদর্শন করা হয়েছে।

পটভূমি
সার্ভাইভার সিরিজ হলো ডাব্লিউডাব্লিউই দ্বারা আয়োজিত একটি বার্ষিক সরাসরি অনুষ্ঠান, যা সাধারণত প্রতি বছরের নভেম্বর মাসে অনুষ্ঠিত হয়। রেসলম্যানিয়ার পর ডাব্লিউডাব্লিউইর ইতিহাসে দ্বিতীয় দীর্ঘতম চলমান এই প্রতি-দর্শনে-পরিশোধ অনুষ্ঠানটি ডাব্লিউডাব্লিউই দ্বারা আয়োজিত প্রধান চারটি প্রতি-দর্শনে-পরিশোধ অনুষ্ঠানের (রেসলম্যানিয়া, রয়্যাল রাম্বল এবং সামারস্ল্যাম) মধ্যে একটি; এবং ২০২১ সাল অনুযায়ী, প্রধান পাঁচটি অনুষ্ঠানের মধ্যে একটি (যেখানে মানি ইন দ্য ব্যাংক অন্তর্ভুক্ত)। এই পাঁচটি প্রধান অনুষ্ঠানের মধ্যে রেসলম্যানিয়ার পর এটি ডাব্লিউডাব্লিউই দ্বারা আয়োজিত চতুর্থ বৃহত্তম অনুষ্ঠান। ১৯৮৭ সালের ২৬শে নভেম্বর তারিখে প্রথমবারের মতো সার্ভাইভার সিরিজ অনুষ্ঠিত হয়েছে।

এই অনুষ্ঠানটি ঐতিহ্যগতভাবে সার্ভাইভার সিরিজ ম্যাচ দ্বারা চিহ্নিত করা হয়, যা এক ধরনের ট্যাগ টিম এলিমিনেশন ম্যাচ; এটি সাধারণত একে অপরের বিরুদ্ধে চার বা পাঁচজন কুস্তিগিরের দুটি দল নিয়ে আয়োজন করা হয়। সার্ভাইভার সিরিজ ম্যাচে একটি দলের প্রতিটি সদস্যকে জয়ের জন্য অবশ্যই প্রতিপক্ষ দলের সকল কুস্তিগিরদের নিষ্কাশিত করতে হবে। ম্যাচের নামটি এই শর্ত থেকে উদ্ভূত হয়েছে, কারণ বিজয়ীরা "সার্ভাইভার" নামে অভিহিত হয়। কখনও কখনও সার্ভাইভার সিরিজের ম্যাচে অতিরিক্ত শর্ত আরোপ করা হয়, যেমন পরাজিত দলের সদস্যদের ডাব্লিউডাব্লিউই হতে বরখাস্ত করা হবে। সাধারণত দুটি দলের মধ্যে প্রতিদ্বন্দ্বিতা করা হলেও, ২০১৯ সালের অনুষ্ঠানে ত্রিমুখী সার্ভাইভার সিরিজ ম্যাচে একে অপরের বিরুদ্ধে তিনটি দল ছিল।

২০১৫ সালের এই অনুষ্ঠানটি সার্ভাইভার সিরিজ কালানুক্রমিকের ঊনত্রিংশ অনুষ্ঠান ছিল, যা ২২শে নভেম্বর তারিখে মার্কিন যুক্তরাষ্ট্রের জর্জিয়ার আটলান্টার ফিলিপস এরিনায় আয়োজন করার জন্য নির্ধারণ করা হয়েছিল। এই অনুষ্ঠানটি ঐতিহ্যগতভাবে প্রতি-দর্শনে-পরিশোধে সম্প্রচার করার পাশাপাশি, এটি মার্কিন যুক্তরাষ্ট্রে ধারাবাহিক সম্প্রচার পরিষেবা এবং আন্তর্জাতিক বাজারে ডাব্লিউডাব্লিউই নেটওয়ার্কে সরাসরি সম্প্রচার করা হয়েছে।

হেল ইন এ সেলে, সেথ রলিন্স  কেইনকে হারিয়ে আবার ডাব্লিউডাব্লিউই ওয়ার্ল্ড হেভিওয়েট চ্যাম্পিয়নশিপ জয় লাভ করে। তারপরের র রাতে, আট জন কুস্তিগির যারা হেল ইন আ সেলে জয় লাভ করে তারা এক অপরের বিরুদ্ধে একক ম্যাচে মুখোমুখি হয়, সেই ম্যাচের ৪জন বিজয়ী ফাটাল ৪-ওয়ে ম্যাচে মুখোমুখি হয়, যে জিতবে সে হবে ডাব্লিউডাব্লিউই ওয়ার্ল্ড হেভিওয়েট চ্যাম্পিয়নশিপের জন্য #১ প্রতিদ্বন্দী হবে, যেটি জয় লাভ করে  রোমান রেইংস। কিন্তু, ৪ নভেম্বর, আইয়ারল্যান্ডের ডাবলিন এর সরাসরি ইভেন্ট চলাকালে সেথ রলিন্স দুই হাঁটুতে ইঞ্জুরিতে আক্রান্ত হয়; তাই ম্যাচ বাতিল হয়ে যায় আর চ্যাম্পিয়নশিপ নিয়ে নিয়ে নেওয়া হয় এবং নতুন চ্যাম্পিয়ন নির্বাচনের জন্য নতুন টুর্নামেন্ট আয়োজন করা হয়।

তথ্যসূত্র

বহিঃসংযোগ
  

২০১৫
টেমপ্লেটঅনুষ্ঠান
সার্ভাইভার সিরিজ
নভেম্বর ২০১৫-এ মার্কিন যুক্তরাষ্ট্রে ঘটনা
২০১৫-এ জর্জিয়া (অঙ্গরাজ্য)
জর্জিয়া (অঙ্গরাজ্য)-এ ঘটনা
আটলান্টায় পেশাদার কুস্তি